CELEX: 32006R0975
Language: sl
Date: 2006-06-29 00:00:00
Title: Uredba Komisije (ES) št. 975/2006 z dne  29. junija 2006  o spremembi Uredbe (ES) št. 581/2004 o odprtju stalnega razpisa za izvozna nadomestila glede nekaterih vrst masla in Uredbe (ES) št. 582/2004 o razpisu stalnega javnega razpisa za izvozna nadomestila za posneto mleko v prahu

30.6.2006   
            
            
               SL
            
            
               Uradni list Evropske unije
            
            
               L 176/69
            
         
      UREDBA KOMISIJE (ES) št. 975/2006
   z dne 29. junija 2006
   o spremembi Uredbe (ES) št. 581/2004 o odprtju stalnega razpisa za izvozna nadomestila glede nekaterih vrst masla in Uredbe (ES) št. 582/2004 o razpisu stalnega javnega razpisa za izvozna nadomestila za posneto mleko v prahu
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1), in zlasti člena 31(3)(b) in (14) Uredbe,
   ob upoštevanju naslednjega:
   
               (1)
            
            
               V skladu s členom 1(1) Uredbe Komisije (ES) št. 581/2004 (2) in členom 1(1) Uredbe Komisije (ES) št. 582/2004 (3) so nekatera namembna območja izključena iz dodelitve izvoznega nadomestila.
            
         
               (2)
            
            
               Uredba Komisije (ES) št. 786/2006 z dne 24. maja 2006 o določitvi izvoznih nadomestil za mleko in mlečne izdelke (4) je s 25. majem 2006 uvrstila Bolgarijo in Romunijo v namembni območji L 20 in L 21, ter ta namembna območja tako uvrstila med tista, ki niso upravičena do izvoznih nadomestil. Zato je treba Bolgarijo in Romunijo izključiti iz izvoznih nadomestil, določenih z Uredbo (ES) št. 581/2004, ter Romunijo iz izvoznih nadomestil, določenih z Uredbo (ES) št. 582/2004.
            
         
               (3)
            
            
               Uredbi (ES) št. 581/2004 in (ES) št. 582/2004 je treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –
            
         SPREJELA NASLEDNJO UREDBO:
   Člen 1
   V členu 1(1) Uredbe (ES) št. 581/2004 se drugi pododstavek nadomesti z:
   
      „Proizvodi iz prvega pododstavka so namenjeni izvozu v vsa namembna območja, razen Andore, Bolgarije, Ceute in Melille, Gibraltarja, Romunije, Združenih držav Amerike in Vatikana.“
   
   Člen 2
   V členu 1 Uredbe (ES) št. 582/2004 se odstavek 1 nadomesti z:
   
      „1.   Objavljen je stalni razpis z namenom določitve izvoznega nadomestila za posneto mleko v prahu iz oddelka 9 Priloge 1 k Uredbi Komisije (EGS) št. 3846/87 (5) v vrečah po najmanj 25 kilogramov neto teže in vsebnostjo največ 0,5 mas. % dodane nemlečne snovi, z oznako proizvoda ex ex 0402 10 19 9000, namenjeno izvozu v vsa namembna območja, razen v Andoro, Bolgarijo, Ceuto in Melillo, Gibraltar, Romunijo, Združene države Amerike in Vatikan.
   
   Člen 3
   Ta uredba začne veljati dan po objavi v Uradnem listu Evropske unije.
   Uporablja se od 4. julija 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. junija 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).
   
      (2)  UL L 90, 27.3.2004, str. 64. Uredba, kakor je bila nazadnje spremenjena z Uredbo (ES) št. 409/2006 (UL L 71, 10.3.2006, str. 5).
   
      (3)  UL L 90, 27.3.2004, str. 67. Uredba, kakor je bila nazadnje spremenjena z Uredbo (ES) št. 409/2006.
   
      (4)  UL L 138, 25.5.2006, str. 10.
   
      (5)  UL L 366, 24.12.1987, str. 1.“